VS002267
Datum: 2004-01-14T01:00:00.000+01:00
datum_sodbe_i_stopnje: 2011-04-12T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 3.500 EUR
opombe: II Dor 515/2011. Predlog za dopustitev revizije tožene stranke je bil zavrnjen, ker ni izkazala odstopa od ustaljene sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 10 do 15 let

V spornem obdobju osnovnošolec.

## Škodni dogodek

Količina (kritičnih) imisij hrupa, vibracij in izpušnih plinov, zaradi tovornega prometa po regionalni cesti G1-3, je presegla običajne meje.

Stanje je trajalo 56 mesecev (od 14. 1. 2004 do 14. 8. 2008, ko je bila zgrajena avtocesta, zaradi katere se je promet preusmeril).

Stanovanjska hiša v kateri živita tožnika z družino je:

    od ceste oddaljena 15 – 25 m (stoji namreč pod kotom)

    na cesti pred hišo je udarna jama, kar je povzročalo dodaten hrup.

## Kršitev drugih pravic osebnosti

3.500 EUR Kršitev pravice do zdravega življenjskega okolja.

Tožnik je v spornem obdobju obiskoval osnovno šolo, zato je bil od doma odsoten od 6 do 7 ur dnevno. Zaradi hrupa ni mogel spati, zbujal se je in prihajal k staršem v spalnico, bil je razdražljiv, občutljiv. Pri učenju ni bil zbran. Oken v hiši ni bilo mogoče normalno odpirati in prezračiti hiše, vse se je treslo. Zadrževanje pred hišo v senci in na terasi je bilo redko, saj so se težko pogovarjali. Cesto je bilo zaradi gostega prometa težko prečkati. Komunikacija v družini je bila mogoča le s povišanim glasom. Zaradi hrupa ni bilo mogoče gledati televizije in poslušati radia pri normalni jakosti.

---

OZ člen 179